  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртиысь трос нылпиё 20 анайёс «Анайлэн данэз» («Материнскя слава») пусэз басьтӥзы. Улосвыллэн тӧроез Александр Бречалов Анайлэн нуналэз азьын нылкышноосты ӟечкылаз но кун элькун данъетъёсты сётӥз. Со сярысь тӧролэн но кивалтэтлэн пресс-службазы ивортӥз. « Асьтэ улонэныды тӥ возьматӥскоды, кыӵе луыны кулэ семья – бадӟым, тупась, шудо. Удмуртиын сыӵе йылолъёсты утёнэз туж гажало. Пи но атай сямен  тодӥсько, семьяын анайлэн валтӥсь интыез. Вань вормонъёсмы сьӧрын сылӥськоды тӥ. Анайёс милемлы нырысетӥ моральной дунлыкъёсты пыӵато, лякыт, валась, сэзь но пуктэм ужпумъёсты быдэстонын кужмо луыны дышето » Александр Бречалов, Удмуртилэн тӧроез Данъетэз басьтӥсьёс пӧлын Эгра ёросысь Елна Корепанова, картэз ӵош со куинь пиоссэ будэтӥз. Куиньназы ожгарчи луизы, бадӟымез «За отвагу», «За отличие в военной службе», «За службу в морской пехоте» медальёсын пусъемын ни. « Ми картэным ӧм но малпаллялэ, пиосмы одӥг ӧнер быръёзы но ожгар дӥсь дӥсялозы шуыса. Туннэ котькудӥз ас интыяз службазэ нуэ, сыӵе кыл сётӥзы присяга кутонын. Та данъет – анайлэсь ужзэ вылӥ дунъет » Елена Корепанова, трос нылпиё анай Юаменск ёросысь Ирина Стрелкова ӟуч кылъя но литератуаря дышетӥсь, кузпалыныз ӵош куинь пиоссэс будэтӥзы. Ваньзы ас удыссэс шедьтӥзы, бадӟымез пизы ачиз трос нылпиё атай луиз. «Анайлэн данэз» пус Удмуртиын 2005-тӥ арын юнматэмын вал. 17 арскын сое быдэс элькунысь 779 нылкышноос басьтӥзы ни. Ватсалом, та дыре Удмуртиын 26 сюрслэсь ятыр трос нылпиё семьяос, отын 80 сюрслэсь трос пиналъёс будо.  Тегъёс: Удмуртия анайёс данъетъёс  